મિડ-ડે LOCALના નિરીક્ષણમાં દાદર-વેસ્ટની ફૂલ-માર્કેટમાં રવિવારે હજારોની સંખ્યામાં લોકો આવ-જા કરતા જોવા મળ્યાં હતા એટલું જ નહીં, તેમને સ્ટેશન પાસેની એક પણ ફૂટપાથ ચાલવા માટે નહોતી બચી. આ ફૂટપાથ પરથી પસાર થતા લોકોએ ફૂટપાથને બદલે રસ્તા પરથી ચાલીને પસાર થવું પડી રહ્યું છે. આ નિરીક્ષણમાં મિડ-ડે LOCALને દાદર-વેસ્ટના સેનાપતિ બાપટ માર્ગ પર આવેલા સુધરાઈના વૉટર-ડિપાર્ટમેન્ટની ઑફિસની બહારની જ ફૂટપાથ પર તથા દાદર-વેસ્ટની બહાર નીકળતાંની માટુંગા તરફ જતી ફૂટપાથ પર આ ઝૂંપડાં મળી આવ્યાં હતાં.